Diego Laxalt

Diego Sebastián Laxalt Suárez (; lahir 7 Februari 1993) merupakan pemain bola sepak Uruguay yang beraksi di posisi bek kiri dan sayap untuk kelab Serie A Itali, AC Milan dan pasukan kebangsaan Uruguay.

 Kerjaya kelab 
Defensor Sporting
Dilahirkan di Montevideo, Laxalt melakukan penampilan sulungnya pada 1 September 2012 untuk kelab Defensor Sporting ketika menentang Montevideo Wanderers. Pada 24 Februari 2013, selepas mempamerkan aksi cemerlang dalam Kejohanan Bola Sepak Amerika Selatan Bawah-20 pada 2013, beliau kembali beraksi untuk kelabnya dalam perlawanan menentang Nacional. Jaringan gol Laxalt membolehkan Defensor meraih kemenangan 1-0. Beliau menamatkan musim pertamanya dengan 15 kemunculan dan satu jaringan gol.

Inter Milan
Inter Milan cuba membawa masuk Laxalt pada Januari 2013 dan rundingan tersebut akhirnya berjaya meletak tanda noktah pada Julai 2013. Namun jurulatih baru Inter, Walter Mazzarri tidak memasukkan Laxalt ke dalam skuad pra-musim. Beliau menghabiskan sisa musim tersebut dengan menjadi pemain pinjaman di kelab Bologna.

Setelah tamat tempoh pinjaman tersebut, beliau telah dimasukkan ke dalam skuad pra-musim oleh Walter Mazzarri. Pada 13 Ogos 2014, Empoli mengumumkan bahawa pihak kelab telah berjaya membawa masuk Laxalt secara pinjaman dari Inter.

Genoa
Pada 30 Januari 2015, Genoa membawa masuk Laxalt secara pinjaman selama 18 bulan bersama klausa pembelian tetap. Beliau menjaringkan dua gol untuk Genoa pada 28 Oktober 2015 ketika menentang Torino yang berkesudahan perlawanan terikat seri 3–3.

Pada 30 Julai 2016, Laxalt menyertai Genoa secara tetapi dengan Cristian Ansaldi sebagai pertukaran ke Inter.

Milan
Pada 16 Ogos 2018, Laxalt berpindah ke kelab Serie A, AC Milan dengan perpindahan yang dilaporkan sebanyak €14 juta bersama bonus sebanyak €4 juta. Beliau telah melakukan penampilan sulung untuk Milan pada 25 Ogos 2018 setelah menggantikan Fabio Borini ketika menentang Napoli.

 Kerjaya antarabangsa 
Laxalt telah dipanggil oleh pasukan kebangsaan Uruguay untuk menggantikan Cristian Rodríguez bagi menghadapi kejohanan Copa America Centenario. Beliau melakukan penampilan sulungnya untuk Uruguay ketika menentang Republik Ireland pada 4 Jun 2017.https://www.fai.ie/ireland/match/19/2017/999943125 Beliau turut telah dipanggil untuk menyertai skuad Uruguay bagi menghadapi kejohanan Piala China pada Mac 2018.http://www.getfootballnewsitaly.com/2018/torreira-earns-first-uruguayan-call-up/

Pada Mei 2018, beliau telah disenaraikan ke dalam skuad Uruguay bagi menghadapi kejohanan Piala Dunia 2018 di Rusia.https://www.goal.com/en-gb/news/revealed-every-world-cup-2018-squad-23-man-preliminary-lists/oa0atsduflsv1nsf6oqk576rb

Statistik kerjaya

Kelab
.
KelabMusimLigaPialaBenuaJumlahKmnclnGolKmnclnGolKmnclnGolKmnclnGol Sporting 2012–131510000151 Bologna 2013–1415200 —152 Empoli 2014–15403171 Genoa2014-158000 —802015-16353103632016-17361303912017-1832321344Jumlah111761 —1178 Milan 2018–192004050290Jumlah kerjaya165101325018312

Antarabangsa
.
 Pasukan kebangsaan UruguayTahunGol2016202017102018120201940Jumlah190

 Catatan 

Category:Kelahiran 1993
Category:Orang hidup
Category:Pemain bola sepak Uruguay
Category:Pemain Defensor Sporting
Category:Pemain F.C. Internazionale Milano
Category:Pemain Bologna F.C. 1909
Category:Pemain Empoli F.C.
Category:Pemain Genoa C.F.C.
Category:Pemain A.C. Milan
Category:Pemain Copa América Centenario
Category:Pemain Piala Dunia FIFA 2018
Category:Pemain Copa América 2019